NITRA. Ako vyplýva z informácií zverejnených vo Vestníku verejného obstarávania, na projekt výstavby dopravných a hlavných inžinierskych sietí priemyselnom parku Nitra-Juhpredpokladá firma MH Invest vynaložiť približne jeden milión eur.
V priemyselnom parku v katastrálnom území obce Dolné Krškany chce MH Invest pre potreby malých a stredných podnikov vybudovať prístupovú komunikáciu, chodníky, či distribučné plynovody. Potenciálni záujemcovia môžu svoje ponuky predkladať do 16. augusta. Víťazom by mala byť spoločnosť, ktorá ponúkne najnižšiu cenu.
Nitriansky priemyselný park Juh bol dočasne pre pozastavenú štátnu dotáciu na vybudovanie prístupových komunikácií a potrebnej infraštruktúry mimo hry. Podľa minuloročných medializovaných informácií ohlásilo záujem investovať v tomto priemyselnom parku desať spoločností, ktoré by mohli vytvoriť viac ako 130 nových pracovných miest.
Spoločnosť MH Invest sa zaoberá poradenskou činnosťou v oblasti stavebníctva, obchodu, výroby a technicko-organizačných zabezpečení.